आचार्य सुनील सागर ने ससंघ किया विहार
प्रतापगढ़। आचार्यसुनील सागर महाराज ने शुक्रवार दोपहर को अतिशय क्षेत्र शांतिनाथ मंदिर से अपने विशाल संघ के साथ विहार किया। समाज के प्रवक्ता पारस मिंडा बताया कि आचार्यश्री अपने संघ के साथ पैदल विहार कर खडिया खेड़ी गांव पहुंचे, जहां संघ का रात्रि ठहराव होगा। सुबह संघ वरमंडल पहुंचेगा, जहां आचार्यश्री का छठा पदारोहण दिवस मनाया जाएगा। आचार्यश्री के शांतिनाथ मंदिर परिसर से विहार के दौरान सैकड़ों की संख्या में श्रावक-श्राविकाएं उनके साथ चल रहे थे। आचार्यश्री की जयघोष करते हुए युवक-युवतियां माहौल को धर्ममय बना रहे थे। आचार्य सुनील सागर पैदल विहार कर आगामी 28 दिसम्बर को मध्यप्रदेश के मंदसौर शहर में मंगल प्रवेश करेंगे। इसके लिए जोर-शोर से तैयारियां की जा रही है। शांतिनाथ मंदिर परिसर से विहार के पहले आचार्यश्री ने प्रवचन हाॅल का शिलान्यास किया।
mai_Deva hin_Deva